Document ID: 31998R0203

KOMISSION ASETUS (EY) N:o 203/98,
annettu 26 päivänä tammikuuta 1998,
maataloustuotteiden jalostuksessa syntyneitä tavaroita koskevan tuontijärjestelmän soveltamiseksi tarvittavista analyysimenetelmistä ja muista teknisistä säännöksistä annetun asetuksen (ETY) N:o 4154/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 2509/97 (2), ja erityisesti sen 9 artiklan,
sekä katsoo, että
on muutettava komission asetus (ETY) N:o 4154/87 (3) maitorasvojen määrittämiseksi käytetyn menetelmän osalta sellaisten tavaroiden yhteisöstä tapahtuvan viennin yhdenmukaisen kohtelun varmistamiseksi, joihin sovelletaan neuvoston asetusta (EY) N:o 3448/93(4),
kyseisestä määrittämisestä vastaavien laboratorioiden suorittamien tutkimusten ja kokeiden perusteella tämän asetuksen 1 artiklassa tarkoitettu menettely vaikuttaa tarkoituksenmukaisimmalta menettelyltä, ja
tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 4154/87 2 artiklan 3 kohta seuraavasti:
"3. Maitorasvapitoisuus:
a) Jollei jäljempänä alakohdan säännöksistä muuta johdu, sellaisenaan olevan tavaran maitorasvapitoisuus on määritettävä vetykloridihapolla tapahtuvan hydrolyysin jälkeen tapahtuvalla uuttomenetelmällä.
b) Kun tavaran koostumuksesta ilmoitetaan myös muita rasvoja kuin maitorasvoja, sovelletaan seuraavaa menettelyä:
- määritetään edellä a alakohdan mukaisesti sellaisenaan olevan tavaran kokonaisrasvapitoisuus painoprosentteina,
- maitorasvat määritetään käyttäen petrolieetterillä tapahtuvaa uuttomenetelmää, jota edeltää vetykloridihapolla tapahtuva hydrolyysi ja jota edelleen seuraa rasvahappojen metyyliestereiden käyttö kaasukromatografiaan. Jos maitorasvoja havaitaan, niiden suhteellinen osuus lasketaan kertomalla metyylibutyraatin suhteellinen osuus 25:llä, ja näin saatu arvo kerrotaan sellaisenaan olevan tavaran kokonaisrasvapitoisuuden painoprosentilla ja jaetaan 100:lla."
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä tammikuuta 1998.

Labels: 3
17
16